Pozdravljeni osmošolci!

Za nami je ocenjevanje na daljavo, ki je glede na vaše povratne informacije predstavljalo prijetno in zahtevno preizkušnjo.

**Potek dela**

* V spletni učilnici vas pod temo tega tedna čaka naloga – Izziv z ločili. Rešite jo.
* V modrem snopiču DZ, Knjižni in neknjižni jezik, rešite naloge na str. 21—24.
* V zvezek (jezik) naredi miselni vzorec o ločilih.
* Svoje znanje ovrednoti s pregledom nalog s pomočjo e-delovnega zvezka (iRokus+) in na podlagi 10. naloge na str. 26. Preberi rubriko Ali veš? na dnu strani in razmisli o svoji pisavi – če imaš še kakšen zvezek iz preteklih let primerjaj svojo zdajšnjo pisavo s takratno in zapiši ugotovitev, o kateri mi lahko poročaš na moj e-naslov.
* V nadaljevanju si oglejte posnetek, naložen v spletni učilnici – Posnetek Dunking Devils.
* Razmislite o vaših občutkih ob gledanju posnetka. Ste tudi sami tako pogumni, da bi se lotili tega?
* Ob interaktivnem gradivu (iRokus+) prisluhnite besedilu *Kaj leti po zraku? Danking Devils*, zapisanem na str. 28 in 29.
* Odgovorite na naloge 1—3 na str. 30. V besedilu poiščite odgovore na vprašanja pri 4. nalogi (črko vprašanja zapišite k besedilu, kjer najdete odgovor).
* Razmislite o 5. nalogi in 6. nalogi ter preberite zapis učiteljice na str. 31.
* Na podlagi miselnega vzorca v modrem snopiču DZ na str. 27 razmislite o besedah. V zvezek (jezik) napišite naslov in si skicirajte tabelo.

**DOMAČE IN PREVZETE BESEDE**

|  |  |  |
| --- | --- | --- |
| **Vem** | **Želim vedeti** | **Naučil sem se** |
|  |  |  |

* Rešite 7. nalogo v modrem snopiču na str. 32.
* Preberite si besedilo v modrem okvirčku na str. 33 in si oblikujte zapiske v zvezek pod tabelo.

O prevzetih in domačih besedah se bomo še pogovorili v prihodnjem tednu v sklopu videosrečanja. V primeru nejasnosti in vprašanj sem vam na voljo.

Uspešen teden!

Martina Ternar Gabor